rlitschk/wikidir huggingface dataset:
Disse List vun de Maanden vun Asteroiden wiest de natürlichen Maanden vun Asteroiden in’t Sünnsystem, sowiet se bekannt sünd. In de Tabell sünd ok de Maanden vun de Dwargplaneten binnen, vunwegen dat de vun de Internatschonalen Astronoomschen Union (IAU) en Asteroiden-Kataloogtall kregen hebbt un dormit ok as Asteroiden klassifizeert sünd. Dwargplaneten sünd in de Tabell mit swarten Rahmen dorstellt. Maanden, de fett schreven sünd, hebbt en Naam oder sünd tomindst goot beobacht. För disse Asteroiden gifft dat Henwiesen op en Maand, man en Nawies gifft dat dorför opstunns noch nich. Aktuelle List vun all Maanden vun Asteroiden un Dwargplaneten (engelsch)
De Universität Ossenbrügge is en apenlich Universität in Ossenbrügge, Neddersassen. Se besteiht siet 1974 un is in de hüüdig Form ut en Pädagogisch Hoochschool, de Adolf-Reichwein-Hoochschool, hervörgahn, de siet 1953 ehr Sitt in dat Slott Ossenbrügge harr. In' Middelpunkt vun de Forschung steiht een Völtahl vun interdisziplinären Studiengängen, de blots an wenig düütsch Universitäten anboden wurrn oder de dat in disse Form blots in Ossenbrügge gifft. Dorto hörrn bispeelswies Stüerwetenschapen (LL.M. Taxation), Anwend Systemwetenschap un Cognitive Science. Zentrale interdisziplinäre Inrichtungen sünd dat Institut för Migratschonsforschung un Interkulturelle Studien (IMIS), dat Interdisziplinäre Institut för de Kulturgeschichte vun de Fröh Neetiet as ok dat Institut för Finanz- un Stüerrecht. Siet 1999 finanzeert de Düütsch Forschungsgemeenschap (DFG) en biowetenschaplichen Sünnerforschungsberiek Membranproteine, mit den de Universität in de biologischen Spitzenforschung vertreden is. Mit dat Studienprogramm Cognitive Science hett sück de Universität Ossenbrügge en internatschonal beacht Forschungsrebeet erslooten. Ok dat European Legal Studies Institute hörrt in de Rechtsverglieken un Rechtsvereenheitlichung to de wichtigst Forschensinrichtungen in Europa. Mehrere Gradueertenkollegs as ok en international Promotschonsprogramm in de Physik fördern de jung Wetenschapler un Wetenschaplerinnen. De botanisch Gorden bütt sowohl Wetenschaplern as ok Studeerenden ausgezeichnete Arbeitsbedingungen. Nahdem 2015 de ehmals eegenstännig Fackberieken 1 (Sozialwetenschapen) un 2 (Kultur- un
Dat Ruden, Rugen oder Rusen, ok Feddern nömmt, is dat Afsmieten un Tuuschen vun de Feddern bi Vagels. Hen un wenn warrt dor ok, unner hoochdüütschen Infloot, Musern, Mutern oder Mausern to seggt. Feddern versliet un mütt vundeswegen in bestimmten Afstand afsmeten un nee ansett weern. Stüürt warrt dat Ruden dör Hormone. De Hormonproduktschoon hangt af vun allerhand Indrück vun buten, as Temperatur, Licht un wielang de Dag is, un ok vun dat Freten. Meist weer de Feddern Stück um Stück uttuuscht, faken na en sunnerlich System. So könnt de Vagels ok bi dat Ruden wieter flegen. Man en Reeg vun Aarden kann bi dat Ruden nich flegen, vunwegen, datt de groten Feddern binnen ganz korte Tied (faken man bloß en poor Dage) heel un deel afsmeten weert un denn ok up een Mol nawassen doot. Düsse Aart vun Ruden gifft dat u. a. bi de Aantenvagels. Lars Svensson: Identification Guide to European Passerines. 4. Uplage. Ugga, Stockholm 1992, ISBN 91-630-1118-2. G. Hummel: Anatomie und Physiologie der Vögel. Eugen Ulmer, Stuttgart 2000, ISBN 3-8252-2144-X, S. 203–204. Ute Hahn: Vogelkrankheiten- Ursachen, Erkennung, Behandlung. M. & H. Schaper, Allefelle-Hannober 1992, ISBN 3-7944-1001-7. Vagels bi dat Ruden. Mehr Biller, Videos oder Audiodateien to’t
Inchgower is en Whisky-Brenneree bi Buckie, Banffshire, Schottland 1871 is de Brenneree Tonichael dichtmaakt worrn, as de Grundbesitter de Miete verdubbeln wull. De Neffe vun den Brennereebedriever, Alexander Wilson, hett dorophen in de Neeg vun de Stadt Buckie de Brenneree Inchgower grünnt. De Brenneree is 1903 dicht maakt un opgeven worrn, weer 1930 aver vun de Stadt Buckie wedder apenmaakt. In’t Johr 1936 güng se in den Besitt vun Arthur Bell & Sons, de de Destille in de 1960er Johren vun Grund op renoveren un moderniseren laten hebbt. Bito weern twee tosätzliche Brennblasen inboet. De Firma Arthur Bell & Sons is 1985 vun Guinness övernahmen worrn, de noch dat glieke Johr in den UDV-Kunzern opgahn is, de vundaag as Diageo firmeert. De Brenneree höört to dat schottische Whiskyrebeet Speyside. Dat Water för de Produkschoon nimmt se ut de Borns vun de Menduff Hills. De Brenneree arbeit mit Wash Stills un twee Spirit Stills. De gröttste Deel vun den produzeerten Whisky warrt för’t Herstellen vun Blend-Whiskys bruukt, as ünner annern för Bell’s, White Horse un Johnnie Walker. Blots ruchweg 1 % warrt as Single Malt op den Markt bröcht. De Brenneree kann nich besichtigt warrn. List vun de schottischen Brennereen Indrag
Tullibardine is en Whisky-Brenneree in Blackford, in de traditschonellen Graffschopp Perthshire, Schottland. Al in’t late 18. Johrhunnert un fröhe 19. Johrhunnert geev dat en Whisky in dat Rebeet vun Perthshire, de ünner den Naam Tullibardine (Schottsch-gäälsch för „Utsichts-Hövel“) bekannt weer. De hüütige Destille Tullibardine steiht op dat Rebeet vun en ehmolige Broeree, de vun William Delmé-Evans vun 1947 an in en Brenneree ümboet worrn is. He hett later ok de Brennereen vun Isle of Jura un Glenallachie plaant. De Destille is 1949 in Bedrief gahn. 1953 weer de Brenneree an Brodie Hepburn Ltd. ut Glasgow verköfft, de 1971 vun de Invergordon Distillers Ltd. övernahmen worrn is. De hebbt 1973 twee tosätzliche Brennblasen inboen laten. As Invergordon 1993 an Whyte & Mackay Distillers Ltd. gahn is, weer Tullibardine as nich mehr nödig ansehn un dicht maakt. 2003 hett en Kunsortium den Standoort för 1,1 Millionen Pund vun Whyte & Mackay köfft un de Produkschoon wedder opnahmen. Siet 2011 is de Destille in de Hand vun dat franzöösche Famillienünnernehmen Picard Vins & Spiritueux. De Tullibardine-Brenneree höört to dat schottische Whiskyrebeet Highlands un betütt dat Water för de Produkschoon ut den Danny Burn. Brennt warrt in twee wash stills un twee spirit stills
Hetthorn is en Dörp un Oortschop in de Gemeen Lox in’n Landkreis Cuxhoben, Neddersassen. Den Süüddeel von Hetthorn billt de Oortslaag Moorhusen. Dat Rebeed von Hetthorn is deelwies Geest, deelwies Gröönland mit Neddermoor in’n Ünnergrund oder Hoogmoor. De Naveröörd sünd Lox in’n Noorden, Düring in’n Noordoosten, Westerbeverst un Freeschluunbarg in’n Oosten, Hollen, Sühn, Heis un Wittst in’n Süüdoosten, Hahnenknoop in’n Süden, Stotelermoor un Stotel in’n Westen un Ness in’n Noordwesten. Von dat Land warrt 276 Hektar för de Bueree bruukt, 119 Hektar sünd Öödland. In’n Oosten von’n Oort flütt de Gackau langs, de denn in’n Noordoosten in de Luun münnt. Dör den Westdeel von’n Oort löppt de Hahnenknoop-Hetthorner Moorkanaal, de denn ok in de Luun münnt. Gackau, Luun un Moorkanaal sünd Gewässer II. Ordnung. Dor is de Ünnerhollungsverband Nr. 80 Luun för tostännig. För de Gravens III. Ordnung is de Water- un Bodenverband Ünnere Luun tostännig. För de Dieken is de Diekverband Oosterstoder Masch tostännig. Hetthorn weer en Vörwark von dat Riddergood Holt. In de Oorkunnen kummt de Oort 1382 toeerst vör. Besitters weren to de Tied Eimer von Würden un Allrich Vyghe. Se hebbt dat Good an Carsten von Düring verköfft. 1500 is dat Good von Johann von Behr
Lanhusen is en Dörp un Oortschop in de Gemeen Lox in’n Landkreis Cuxhoben, Neddersassen. Bi de Oortschop Lanhusen höört ok de Oort Well mit bi. Lanhusen liggt in de Masch dicht bi de Münn op dat linke Över von de Ole Luun in de Ole Werser. De Ole Werser weer en Siedenarm von de Werser, de dör de Luunplaat von’n Hauptstroom aftrennt weer. Op dat rechte Över münnt de Rohr in de Luun. De Naveröörd sünd de Bremerhobener Stadtdeel Wulsdörp in’n Noorden, Hogeworth un Siedeworth in’n Noordoosten, Well, Lox un Ness in’n Süüdoosten, Stotel in’n Süden un Fleest, Üterlann un Jührde in’n Süüdwesten. Lanhusen keem 1110 as Lunenti toeerst in de Oorkunnen vör. De öllste Deel von’n Oort sünd de Hüüs an de Luun. Op’n Kiel, op den vondaag de gröttste Deel von de Hüüs steiht, sünd de eersten Hüüs eerst in de Tied üm 1900 boot worrn. In’n Tweten Weltkrieg sünd 21 Soldaten ut Lanhusen fullen oder vermisst. In de Franzosentied von 1810 bet 1814 hett de Oort to de Mairie Stotel in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.
Eestland is en lütte Republiek, de in’n Noordoosten vun Europa an’e Oostsee liggt (Baltikum). Navers sünd Finnland, Russland un Lettland. De Hööftstadt is Tallinn (up Platt: Revel). Amts- un Natschonalspraak is Eestnisch. Eestensch is ene finno-ugrische Spraak un warrt vun bi 70 % vun de Inwahners snackt. De gröttste Deel vun de annern 30 % snackt Russ’sch. De eestnische Dialekt vun’n Süden un dorbi besünners dat Võro warrt faken as egene Spraak ansehn. Võro warrt vun üm un bi 70.000 Lüüd vör allen in dat Amt Võru snackt. Na Tallen vun dat eestnische Butenministerium vun 2007 sett sik de Inwahners vun Eestland so tohoop: De Andeel vun Russen is vör allen in de Tiet na 1940, as dat Land Deel vun de Sowjetunion weer, hoochgahn, as de Sowjetunion Lüüd in Eestland ansiedelt hett. De Andeel vun Düütsche (Düütschbalten) un vun Sweden weer fröher veel höger. Düütsche un Sweden hebbt dat Land verlaten un sünd verdreven worrn, as de Sowjetunion de Macht övernehm. De Republiek Eestland hett 1918 de Minnerheiten in dat Land kulturelle Autonomie tokennt. Dit Recht is 1925 in dat Gesett över kulturelle Autonomie för natschonale Minnerheiten fastsett worrn. Dat Gesett verlööv dat Inrichten vun Kultur- un Lehrinstituten, de
Ritschermoor (hoochdüütsch Ritschermoor) is en Dörp in de Gemeen Drochters in’n Landkreis Stood, Neddersassen. Ritschermoor liggt in dat Kedener Moor. In’n Süden is dat Naturschuulrebeed Wille sien Heid, in’n Westen dat Waterkroger Moor. De Naveröörd sünd Drochters un Ritsch in’n Noorden, Aßel in’n Noordoosten, Depenbeek in’n Oosten, Aßlermoor un Bützfletermoor in’n Süüdoosten, Groot-Steernbarg in’n Süden, Hammohermoor un Waterkroog in’n Süüdwesten, Engelschopp in’n Westen un Gauensiekermoor un Drochtersermoor in’n Noordwesten. Ritschermoor is as Moorkolonie grünnt worrn. De Oort hett vör 1852 to dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Landkreis Stood worrn. De Oort is an’n 1. Juli 1972 Deel von de Gemeen Drochters worrn. Ritschermoor is evangeelsch-luthersch präägt un höört to dat Kaspel Aßel. För de Kathoolschen is de Hillig-Geist-Kark in Stood tostännig. In Ritschermoor hett de Kroog Peters Gasthuus legen. De Familie Peters hett de Weertschop 1921 övernahmen. Bet 2015 hett Hans-Willem Peters dat Gasthuus in drüdde Generatschoon föhrt. Nadem he doodbleven is, hett dat Gasthuus dichtmaakt. Dör Ritschermoor löppt de Kreisstraat 27, de in’n Noordwesten na Drochters geiht un in’n Süüdoosten na Stood. Von de K 27 geiht na
De Lüttje Reitgoos (Anser brachyrhynchus), ok Kortsnavelgoos nömmt, is en Goos, de to de Echten Göse, un dor to de Feldgöse tohören deit. Se brott in de Arktis. Düsse Aart is to’n eersten Mol 1833 vun François Baillon in de Mémoires de la Société royale d'émulation d'Abbeville beschreven wurrn, de 1834 rutkamen sünd. De Vagels, de up Spitzbargen bröden doot, kaamt over Winter na Middeleuropa. Se könnt denn in de Nedderlannen un in Belgien funnen weern. In harte Winters drievt se sik ok an Noordfrankriek siene Küsten rum. In dat Binnenland sünd se man bloß to sehn, wenn se dor mol hen biestert sünd. In Bayern sünd twuschen de Johre 1900 un 1980 alltohopen bit hen to 21 Vagels vun düsse Aart sehn wurrn. De lüttje Reitgoos sütt bannig ut, as de „normole“ Reitgoos (Anser fabalis), man se hett rosa Föte un nich orange, un ehr Snavel hett en rosa Rand dor umto. De Kopp is en beten wat düsterer, as bi de Reitgoos. Wegen deit se 2,5 bit 3,5 kg. Se warrt bit hen to 66 cm lang. De Flunken kann se vun ca. 1,30 m bit hen to 1,70 m utspannen. De Flunken ruut um Midden Juli rüm.
Steenbeek (hoochdüütsch Steinbeck) is en Oort in de Gemeen Stood in’n Landkreis Stood, Neddersassen. Dat höört polietsch von öllers bi Hagen mit bi. De Oort Steenbeek liggt an’n Steenbeek. De Loop von’n Steenbeek is as Naturschuulrebeed Steenbeek schuult. De Naveröörd sünd Riensföör in’n Noorden, Ottenbeek un Gothenborg in’n Noordoosten, Dollern in’n Oosten, Rüstje in’n Süüdoosten, Helmst un Feldkroog in’n Süden, Deinst in’n Süüdwesten, Hagel un Hagen in’n Westen un Groot Thun un Barg in’n Noordwesten. De Hüüs, de vondaag Steenbeek billt, sünd to’n groten Deel eerst na’n Tweten Weltkrieg boot worrn. Vör’n Krieg stünn dor blots een enkelt Huus. 2001 weer dat för korte Tied plaant, in dat Rebeed von Steenbeek en 270 Hektar groot BMW-Wark optoboon. BMW hett sik denn aver en annern Standoort in Leipzig utsöcht. Opstunns (Stand 2015) is dat plaant, in’n Süden von Steenbeek en düüdlich lütter Gewarvrebeed von 21 Hektar uttowiesen. Steenbeek is evangeelsch-luthersch präägt un höört bi dat Kaspel von de Johannis-Kark. Bevör de Johannis-Kark 1956 trech worrn is, hett de Oort to dat Kaspel von de Wilhadi-Kark in de Binnenstadt von Stood höört. An Steenbeek langs löppt de Landsstraat 124, de in’n Noorden na Stood geiht un in’n Süden na Harsfeld. In’n Süden
Dat Strukturgericht Veern weer en königlich Gericht un Verwaltungsrebeed in Bremen-Veern un in dat Königriek Hannover mit Seet op’n Strukturhoff in Veern binnen de Landdrostie Stood. Dor hebbt blots de Öörd Stemmen un Wittloh un de Hoff Grafel tohöört. Ok enkelte Hüüs in de Süderstadt Veern hebbt dor tohöört. Dat Strukturgericht is in’n Oosten an dat Amt Rethen grenzt un in’n Süden, Westen un Noorden an dat Amt Veern (Stand 1848). Dat Strukturgericht is 1648 ut dat Rebeed von dat Gericht Wittloh billt worrn. De Gerichtsborkeit harr bet 1648 dat Doomkapittel von’n Bremer Doom. Na de Säkularisatschoon un nadem de Hartogdömer Bremen un Veern an Sweden fullen sünd, hett Königin Christina 1651 dat Gericht an ehre Lievdokters Hermann Cleberfeld un Grégoire François Du Rietz schenkt. Nadem Du Rietz sien Andeel trügggeven hett, hett dat kumplett Cleberfeld tohöört. Later is dat an de Familie Gerstenberg kamen (Hinrich von Gerstenberg weer en Swegersöhn von Cleberfeld). Mit de Grote Redukschoon 1680 hett de sweedsche Kroon dat Gericht aver wedder intagen. Dat Leid hett denn de Struktuar Hinrich Rehboom hatt. Na em hebbt dat bet 1849 jümmer de Struktuars in Veern hatt. 1810 hett Frankriek ünner Napoleon dat Gericht innahmen. In disse Franzosentied hett
Dit Woort hett noch annere Bedüden: kiek dorför ünner Neenslüüs (Gemeen Kumbarg). Neenslüüs (hoochdüütsch Neuenschleuse) is en Oort in de Gemeen Jörk in’n Landkreis Stood, Neddersassen. De Oort höört polietsch von öllers bi Bossel bi. Neenslüüs liggt an de Elv in de Masch von Oolland. De Neenslüser Wettern münnt dor in de Elv. Vör Neenslüüs liggt in de Elv Hanskalvsand. In’n Oosten liggt Hahnöversand. De Naveröörd sünd Bossel un Jörk in’n Süüdoosten, Westerjörk in’n Süden, Gehrden in’n Süüdwesten, Mittelskark in’n Westen un Höhen, Lüh un Wisch in’n Noordwesten. Op dat annere Över von de Elv in Sleswig-Holsteen liggt Wedel. De Oort hett vör 1852 to dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Landkreis Stood worrn. De Oort is as Deel von de Gemeen Bossel an’n 1. Juli 1972 Deel von de Gemeen Jörk worrn. In’n Eersten Weltkrieg sünd söss Soldaten ut Neenslüüs fullen oder vermisst un in’n Tweten Weltkrieg acht. Neenslüüs is evangeelsch-luthersch präägt un höört to dat Kaspel von de St.-Nicolai-Kark in Bossel. En Denkmaal för de Fullenen ut de twee Weltkrieg’ steiht in Bossel op’n Karkhoff. För Neenslüüs is
De Reitgoos (Anser fabalis) , ok Saatgoos oder Slackergoos, is en Aart vun de Echten Göse (Anser), un höört dor to de Feldgöse mit to. Se sütt bannig ut, as de Lüttje Reitgoos (Anser brachyrhynchus), man de warrt hüdigendags as en egen Aart bekeken. De Reitgoos is to’n eersten Mol 1787 dör Dr. John Latham beschreven wurrn. In Düütschland steiht se vun Enne September af an in grote Tahl as Wintergast. In de Nedderlannen gifft dat vun 1993 af an ok enkelte Kolonien, wo de Göse bröden doot. De Feddern sünd griesbruun, an’n Hals un an’n Kopp dunkerbruun. Dor kann een de Reitgoos mit vun de Blessgoos (Anser albifrons) un de Graugoos (Anser anser) ut’neen holen. Bost un Buuk sünd hellbruun, na’n Steert hen witt, de Flunken sünd wedder dunkerbruun. An de Flanken, an de Butensieten vun de Flunken un an de Steertspitz finnt sik in de Feddern fiene witte Lienen. De Snavel mit siene Kusen an’e Sieten is an’n Ansatz un an de Spitz swatt, dortwuschen vun orange Farv. Orange sünd ok de Föte mit de Swemmhüde. De Ogen sünd dunkerbruun. In’n Döörsnitt sünd de Vagels 65 bit 90 cm groot. De Flunken könnt se 140 bit 170 cm
Bachenbrook (hoochdüütsch Bachenbrock) is en Dörp in de Gemenen Hullern-Twielenfleet un Steenkark (Samtgemeen Lüh) in’n Landkreis Stood, Neddersassen. De Oort weer al siet öllers opdeelt twüschen Hullern un Steenkark. De Naveröörd sünd Greundiek un Steenkark in’n Süüdoosten, Dollern un Gothenborg in’n Süüdwesten, Ottenbeek in’n Westen un Hullern in’n Noordwesten. De Naam Bachenbrook kummt 1225 as de Bathinbroc toeerst in de Oorkunnen vör. Dat is aver blots en indirekten Nawies, von wegen, dat in de Oorkunn blots en Person so nöömt warrt (Eddelfamilie von Bachtenbrock). Explizit de Siedlung kummt eerst 1326 as Bachtenbroke vör. De Oort hett vör 1852 to dat Grevengericht Oolland tohöört un von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Landkreis Stood worrn. In’n Tweten Weltkrieg is an’n 26. November 1943 en brietschen Fleger bi Bachenbrook afstört. Hullern: Steenkark: Bachenbrook is evangeelsch-luthersch präägt un is opdeelt twüschen de Kaspels von de Marienkark in Hullern un de Martini-un-Nicolai-Kark in Steenkark. För de Kathoolschen is de Hillig-Geist-Kark in Stood tostännig. Bachenbrook liggt an de fröhere Kreisstraat 35, de in’n Noorden an de Landsstraat 140 ran geiht. In’n Süden löppt de Straat bet an de Straat Achterdiek, de an
Fabian Graaf vun Wrangel (* 1651; † 2. September 1737) weer een Feldmarschall bi de Suldaten vun den Kaiser ut dat Huus Habsborg. Fabian vun Wrangel stamm vun den eestlännisch Twieg vun de Familie Wrangel af. Toeerst weer he bi de Sweden in Deenst. Dor is he al opfullen 1676 bi de Slacht vun Lund. Later güng he as Suldat na de Hollänners. De wullen em to´n General maken, man he güng in den Kaiser sienen Deenst. Dor wurr he in dat Johr 1706 to´n Generalmajor maakt. He hett sik besunners goot slaan in den Krieg, wo dat üm de Fraag güng, wer tokümstig op den Thron vun Spanien sitten scholl (Spanischer Erbfolgekrieg). In düssen Krieg hett de Hertog vun Bayern Max Emmanuel 1708 versöcht, de Stadt Brüssel intonehmen, man he hett dat nich schafft. Denn is he för korte Tiet na de Armee vun Graaf Guido von Starmhemberg na Spanien gahn. Dor hett em de König Karl III. an ´n 6. Januar 1709 to´n Graaf mookt. 1712 wurr he Feldmarschallleutnant, August 1718 Feldzeugmeister un an´n 27. März 1728 wurr he Feldmarschall nöömt. Siet 1717 weer siene böverste Opgav, dat he de Verwaltung vun dat Militär in Brüssel anföhren dö.
Mount Wrangell is een Vulkan in Alaska, wat een vun de Bundsstaten vun de USA is. Dor liggt he ganz in’n Südoosten, nich wiet weg vun dat Yukon-Territorium in Kanada. He is 4.317 m hooch un höört to de Wrangell-Mountains mit to. Düsse Bargen sünd een Deel vun de Alaska Range un de maakt, ganz an´n Rand, een Deel vun de Rocky Mountains ut. Wrangell is ok en Deel vun den Wrangell Volcanic Belt („Wrangell-Vulkaan-Gördel“). Dor is he de eenzigst Vulkan, wo sik wat röögt hett in de Tiet, siet dor Minschen sünd. Af un an hett dat een lüttje Explosion geven un Rook un Asch sünd utspeet wurrn. Siet de 50er Johren deit sik dor een beten mehr in düssen Vulkan. Mag angohn, datt he tokümstig noch vun sik hören lett.
Wrangeleiland is een Eiland in de Nöördliche Iessee un höört to Russland to. Dat Eiland liggt in Asien up 71° 13′ N un 179° 24′ W. De Insel is 150 km lang vun West noh Oost un 80 km breet vun Noord noh Süüd un hett so üm un bi 7.608 km². Dor höört ook noch een poor lüttjere Eilannen mit to. Wrangeleiland liggt 500-600 km in’n Noorden vun’n Polarkreis. De Noordpol is üm un bi 2080 km wiet weg. De meiste Tiet vun’t Johr liggt Snee up de Insel. De Grenz vun dat Packies verlöppt in düsse Gegend so wat bi 100 - 200 km in’n Noorden. Ook in’n Summer kannst du bloß slecht noh dat Eilann henkomen, weil dor allerhand Ies umto swimmt. In dat Johr 1823 hett Ferdinand Petrowitsch Baron von Wrangel sik dacht, datt dor een Insel ween mutt. As he dortiets Korten tekent hett vun de Küst vun de Tschuktschen-Halfinsel hett he sehn, datt de Vogels wieter rut up de See flögen. De Tschuktschen, de dor an de Küst wohnen döen, hefft em seggt, dat dat woll wohr is. Man eerst 1849 hett een düt Eiland sehn un denn hett dat noch een poor Johre
Viehbrook (hoochdüütsch Viehbrock) is en Dörp in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch von öllers to Wens to. An’n Süüdrand von Viehbrook doot de Struxbeek un de Fallohbeek tohoopfleten, de denn in’n Westen von’n Oort in de Twiest münnen doot. De Naveröörd sünd Winnerswohl in’n Noorden, Örsdörp, Kohlenhusen un Ottendörp in’n Noordoosten, Stuhenfieren un Wangersen in’n Süüdoosten, Wens in’n Süden, Tzassenholt in’n Süüdwesten, Annerlingen in’n Westen un Grafel in’n Noordwesten. In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is as Deel von de Gemeen Wens an’n 1. März 1974 an de Gemeen Heeßel kamen. Viehbrook is evangeelsch-luthersch präägt un höört to dat Kaspel von de Viti-Kark in Heeßel. För de Kathoolschen is de Christ-König-Kark in Zeven tostännig, de siet 1. November 2006 to de
Wetterdiek (hoochdüütsch Wetterdeich) is en Oort in’n Noordwesten von Keden. De Oostdeel höört to’n Oort Geversdörp in de Gemeen Kumbarg (Samtgemeen Land Hadeln) in’n Landkreis Cuxhoben, de Westdeel to de Gemeen Öderquart (Samtgemeen Noordkeden) in’n Landkreis Stood un enkelte Hüüs in de Midd to de Gemeen Balje, de ok in de Samtgemeen Noordkeden in’n Landkreis Stood liggt. De Delen von Wetterdiek in dat Kaspel Balje sünd fröher Lütt Wetterdiek nöömt worrn un de in dat Kaspel Öderquart Groot Wetterdiek. De Oort liggt in de Masch von de Oost un de Ünnerelv an de Krummendieker Wettern. De Naveröörd sünd Süderdiek in’n Noorden, Eggerkamp in’n Noordoosten, Hogenlucht in’n Oosten, Beentwisch in’n Süden un Neenslüüs in’n Westen. De Hüüs un Hööv in Wetterdiek hebbt to verscheden Herrschopsrebeden höört: to Eggerkamp, to Riddershusen, to Beentwisch un to Geversdörp. In de Franzosentied von 1810 bet 1814 hett de Oort to de Kantons Neehuus un Freeborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Eggerkamp: Beentwisch: Geversdörp: Riddershusen: Wetterdiek is evangeelsch-luthersch präägt un höört je nadem, to wat för en Gemeen de Hüüs höört, to de Kaspels von de Marienkark